recursal/SuperWikiNEXT-32B huggingface dataset:
**דודיזם** (באנגלית: **Dudeism**) היא דת, פילוסופיה או סגנון חיים בהשראת דמותו הבדיונית של ג'פרי "הדוּד" לבובסקי (באנגלית: **The Dude**) בגילומו של ג'ף ברידג'ס, הפרוטגוניסט בסרט הקאלט "ביג לבובסקי" של האחים כהן משנת 1998.

למעשה הדת היא גרסה של דאואיזם המעורבבת עם מושגים ורעיונות של הפילוסוף היווני הקדום אפיקורוס ומקושטת באסתטיקת ילדי הפרחים. היא נחשבת לעיתים דת פארודית בשל השימוש הקומי שנעשה בה בסרטים, אך רבים מחסידיה מתייחסים לעקרונותיה הבסיסיים ברצינות. נטען שהיא משחקת על הגבול בין רצינות לקומדיה, והושוותה בשל כך לזן.

6 במרץ הוא יום קדוש לדודיזם המכונה יומו של הדוּד.

היסטוריה
--------

תעודת מוסמך לכמורה מטעם "כנסיית הדוּד בן זמננו".
הדודיזם נוסדה בשנת 2005 על ידי אוליבר בנג'מין, המכונה גם "דוּדלי לאמה", עיתונאי אמריקאי המתגורר בצ'יאנג מאי, תאילנד. שם הארגון הרשמי של הדודיזם הוא "כנסייתו של דוּד אחרית הימים" (באנגלית: The Church of the Latter-Day Dude), שם המהווה פרודיה על שמה הרשמי של הכנסייה המורמונית, המכונה "כנסיית ישוע המשיח וקדושי אחרית הימים". עד שנת 2012 הוסמכו כ-120,000 כמרים דודיסטים ברחבי העולם. נכון לשנת 2018 מספר הכמרים הרשומים עומד על 450,000. ההסמכה לכמורה דודיסטית אינה כרוכה בתשלום והיא נעשית באופן מקוון; על מבקש ההסמכה לנדור כי יקיים את עקרונות הדודיזם: לקחת דברים בקלות, להיות "דוּד" (קליל, זורם) לכל הנקרה בדרכו ולשמור על תודעה גמישה.

פילוסופיה
---------

עקרונות הבסיס של הדודיזם שאולים מהדאואיזם, וניתנת חשיבות מרכזית לעקרון הוו-ווי כפי שהוא נתפס בדאואיזם. הדודיזם מאמין כי הדרך היחידה לחיות בהרמוניה עם עצמך והסובבים אותך היא להרגיע את הרדיפה אחרי הכסף וההישגים, שהם חלק בלתי נפרד מרוב העולם המערבי. עקב כך, הדת שמה דגש על הנאות יומיומיות פשוטות למדי, כגון רחצה ובילוי עם חברים, ולא על צבירת עושר כאמצעי לאושר והגשמה עצמית.

ספרים
-----

* **The Abide Guide: Living Like Lebowski**‏, Oliver Benjamin & Dwayne Eutsey, הוצאת Ulysses Press, ‏2011
* **The Tao of the Dude**‏, Oliver Benjamin, ‏2015

קישורים חיצוניים
----------------

ויקישיתוף מדיה וקבצים בנושא **דודיזם** בוויקישיתוף
* אתר האינטרנט הרשמי של דודיזם (באנגלית)
* דודאיזם, ברשת החברתית פייסבוק
* The Dudespaper (באנגלית) - מגזין דודאיסטי

מן העיתונות
* ענבל בהונקר, אני לדוּדי ודוּדי לי, ‏25 בדצמבר 2007
* ניב שטנדל, ‏הכירו את הדוּדאיזם - הדת שרוצה שתהיו רגועים ותעשנו משהו, באתר ‏מאקו‏, 22 במרץ 2012
* אתר למנויים בלבד נתנאל שלומוביץ, שומר פאקינג שאבעס, כבר 20 שנה: איך נהפך "ביג לבובסקי" לסרט קאלט, באתר הארץ, 23 באפריל 2018

הערות שוליים
------------

1. ↑  The Day of the Dude, The Dudespaper, ‏11 בפברואר 2010 (באנגלית)
2. ↑  Richard S. Ehrlich, The man who founded a religion based on 'The Big Lebowski', CNN Travel, ‏אוגוסט 2011
3. ↑  ניב שטנדל, ‏הכירו את הדוּדיזם - הדת שרוצה שתהיו רגועים ותעשנו משהו, באתר ‏מאקו‏, 22 במרץ 2012
4. ↑  אתר למנויים בלבד נתנאל שלומוביץ, שומר פאקינג שאבעס, כבר 20 שנה: איך נהפך "ביג לבובסקי" לסרט קאלט, באתר הארץ, 23 באפריל 2018
5. ↑  Get Ordained Free as a Dudeist Minister, Dudeism (באנגלית)
6. ↑  Ordination Form, Dudeism (באנגלית)
7. ↑  The Tao of the Dude, Goodreads (באנגלית)
8. ↑  The Abide Guide: Living Like Lebowski, Goodreads (באנגלית)
**גלעד ויטל שמעון** (נולד ב-24 בינואר 1970) הוא זמר, פזמונאי, מלחין ומפיק מוזיקלי ישראלי ממקימי להקת שוטי הנבואה וחבר ההרכבים "פשוטי העם" ו"שמעון ולוי".

ביוגרפיה
--------

ויטל נולד וגדל במטולה, סבו וסבתו עלו ממצרים לישראל, שירת כלוחם בלבנון בחטיבת גולני.

את דרכו המוזיקלית החל בשנת 1994 יחד עם חברו ממטולה רואי לוי, כצמד מוזיקלי המנגן מוזיקה אלקטרו אקוסטית. הצמד פעל בשם שוטי הנבואה. עד שנת 1996 פעל ויטל יחד עם לוי ובאותה שנה הצטרף להרכב המפיק המוזיקלי עמית כרמלי. הלהקה הקליטה מספר שירים אך לא הצליחה בצורה מסחרית וויטל התמקד בעיקר בהופעות במועדונים קטנים בתל אביב. בשנת 1998 לאחר שצורפו להרכב אסי גבעתי, אברהם טל ועידן כרמלי הלהקה החלה פורצת לקהל הרחב והוציאה את אלבומה הראשון "שוטי הנבואה" אשר זכה להצלחה רבה ומכר למעלה מ-40,000 עותקים. ויטל אשר שימש כסולן יחד עם אברהם טל ורואי לוי המשיך יחד עם ההרכב והוציא בשנת 2004 אלבום נוסף בשם "מחפשים את דורות". האלבום השני זכה גם הוא להצלחה רבה אך פחותה מזו של האלבום הראשון ומכר 20,000 עותקים. ויטל הופיע בתקופה זו יחד עם ההרכב במספר רב של פסטיבלים כגון "שנטיפי" ו"בראשית". בשנת 2005, כחלק מהתוכנית "מפגשיר", כתב יחד עם רואי לוי ורן שם טוב חבר להקת איזבו את השיר "הוא" אשר זה בפרס עמ"י לשיר השנה.
בתקופתו כחבר שוטי הנבואה כתב ויטל מספר להיטים בהם השירים: "אין אני", "דקה בפרדס", "מה קרה לך", "מי ינצח ת'אהבה", "פנאן" ו"פרילי".
ב-2006, בעודו חבר בלהקה, הוציא ויטל את אלבום הבכורה שלו "המכנה המשותף".

באוגוסט 2007 התפרקה להקת שוטי הנבואה. ויטל ורואי לוי הקימו הרכב חדש בשם "פשוטי העם", אליהם הצטרפו הזמרת אודליה אוקנין, הגיטריסט אסף בוכמן, המתופף ליאור שולמן והקלידן שאול עשת. ההרכב הוציא מספר סינגלים אותם הפיק ויטל ושרו ויטל ולוי. ההרכב פעל עד שנת 2010 אז פורק.

בשנת 2014 חזרו ויטל ולוי להופיע יחד בשלישית, הפעם תחת ההרכב "שמעון ולוי".

בשנת 2015 הוציא ויטל יחד עם סאבלימינל את הסינגל "חלום של כל גבר" מתוך אלבומו של סאבלימינל "צבע לחיים". השיר זכה להצלחה גדולה.

בספטמבר 2019 השתתף בתוכנית הטלוויזיה "סליחה על השאלה" בפרק שדן בפוסט טראומה.

נשוי ואב לבן, מתגורר בקציר.

דיסקוגרפיה
----------

* שוטי הנבואה - 2000
* מחפשים את דורות - 2004
* המכנה המשותף - 2006

### סינגלים בולטים מחוץ לאלבומים

1. הוא נמצא קדימה (פשוטי העם)
2. עולים בסולם (עם רואי לוי)
3. נערה (עם רואי לוי)
4. חלום של כל גבר (עם סאבלימנל)

קישורים חיצוניים
----------------

* גלעד ויטל, באתר שירונט
* גלעד ויטל, דף שער בספרייה הלאומית
* נדב גלעד, נביא בעירו: גלעד ויטל בשאנטי יהודי, באתר ynet, 13 באפריל 2014
* קליפ: גלעד ויטל חוזר ללילות הלבנוניים, באתר ynet, 9 ביולי 2014
* מידע על גלעד ויטל בקטלוג הספרייה הלאומית

הערות שוליים
------------

1. ↑  שירונט,שירים שכתב גלעד ויטל, רשימת השירים שכתב
2. ↑  אלבום,המכנה המשותף, אלום סולו
3. ↑  החיים אחרי שוטי הנבואה: האזינו לשמעון ולוי, באתר ynet, 1 במרץ 2016
4. ↑  סאבלימינל וגילעד ויטל שמעון,חלום של כל גבר, פברואר 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302484505171
* VIAF: 97344121
* WorldCat: viaf-97344121

 |
**חף מפשע** הוא אלבומו השני של דני סנדרסון, שיצא בשנת 1984, בעיבוד והפקה מוזיקלית של סנדרסון, ובשיתוף פעולה עם משה לוי בעיבודי כלי הנשיפה.

רקע
---

אלבום זה יצא באותה השנה שבה נערך איחודה הראשון של להקת כוורת. העבודה עליו נעשתה עם צוות הנגנים שליווה את סנדרסון באותה התקופה.

מבחינה סגנונית, אלבום זה די דומה לקודמו גודל טבעי, אלא שבמקרה זה - ההפקה עשירה יותר, נערמו ערוצים רבים של כלי הקשה, גיטרות ועיבודים קוליים רב שכבתיים.

זמן קצר לאחר יציאת האלבום הוציא סנדרסון על גבי תקליט שדרים את השיר "מה הדאווין שלך?". השיר לא נכלל מלכתחילה באלבום, אך בעקבות הצלחתו יצאו שתי גרסאות מחודשת של האלבום: תחילה עם "מה הדאווין שלך?" כתקליט שדרים נפרד, ולאחר מכן עם השיר כחלק מהתקליט עצמו.

בין שירי האלבום שזכו להצלחה ניתן למנות את "שיר רועים", "בואי מותק", "רותיל'ה" ו"חושב עליך". סנדרסון הצהיר במספר הזדמנויות כי מבין כל אלבומיו, זהו האהוב עליו ביותר.

רשימת רצועות
------------

כל השירים נכתבו והולחנו על ידי דני סנדרסון, אלא אם צוין אחרת.


| חף מפשע |
| --- |
| מס' | שם | משך |
| 1. | כדור פורח | 3:23 |
| 2. | שלט רחוק | 3:17 |
| 3. | שיר רועים | 3:37 |
| 4. | רותיל'ה | 3:05 |
| 5. | איפה היא עכשיו | 3:32 |
| 6. | מה הדאווין שלך? | 3:40 |
| 7. | חושב עלייך | 4:01 |
| 8. | תגיד לכולם לשבת | 3:17 |
| 9. | הרוזנת מנרדאו | 4:10 |
| 10. | בואי מותק | 2:36 |
| 11. | חף מפשע (מילים ולחן: א. קוויק, גרסה עברית: דני סנדרסון, זאב חפץ.)  | 3:47 |

משתתפים
-------

**עיבודים והפקה מוזיקלית : דני סנדרסון**

**עיבוד כלי נשיפה : משה לוי ודני סנדרסון**

**תופים, הקשה, מצילות, כיסא, קסטנייטות וכבשים: דובי קיזלשטיין,**

**בס וטרומבון: אילן וייל,**

**גיטרות חשמליות וסולו: ארז נץ,**

**פסנתר CP, קלידים, פנדר, אקורדיון, פסנתר אקוסטי, קלווינט ומברג (על פי רעיון של יואב גרא) : משה לוי,**

**גיטרות אקוסטיות, חשמליות, סולו, מוג, קלווינט, פסנתר CP וקולות: דני סנדרסון,**

**אורחים מיוחדים:**

**קולות רקע נוספים: אפרים שמיר, ארז נץ, משה לוי, בדר, מיכל ברנט, יוריק בן דוד, ראובן שפירא,**

**מפוחית (כדור פורח): איתמר נוימן,**

**בוזוקי וסולו (שיר רועים): אריס נחום,**

**חצוצרה: רובין פלמקווסט, סקסופון אלט: פטר ורטהיימר (תגיד לכולם לשבת וחף מפשע),**

**קאנון: אברהם סלמאן (מה הדאווין שלך)**

קישורים חיצוניים
----------------

* 103FM, ‏חף מפשע: דני סנדרסון נזכר באלבום עם הדאווין, באתר מעריב אונליין, 3 בנובמבר 2016
* תומר פישר כותב, חף מפשע - האלבום הנבחר של היום, 29 במרץ 2021

הערות שוליים
------------

1. ↑  יואב קוטנר, ביוגרפיה של דני סנדרסון באתר "סטריאו ומונו".
2. ↑  "חף מפשע" באתר "סטריאו ומונו".

| דני סנדרסון |
| --- |
| אלבומי אולפן | גודל טבעי (1982) • חף מפשע (1984) • חכם על קטנים (1987) • קופץ לשניה (1991) • מת לבכות 2 (1994) • הלא נודע (1997) • תולדות המים (2001) • קונגו בלו (2005) • לא יפריד דבר (2009) • מכאן הדרך (2017) |
| אלבומי הופעה | Black&White (2004) |
| אוספים ומארזים | הטובים לטיס - נבחרת שירים (1992) • המיטב (2006) • האלבומים המקוריים (2008) |
| הרכבים | להקת הנח"ל • כוורת • גזוז • דודה |
| שירים | ילד מזדקן (1973) • נתתי לה חיי (1974) • הבלדה על ארי ודרצ'י (1974) • גוליית (1975) • אצל הדודה והדוד (1987) • זה הכל בשבילך (1991) |
| הצגות | נתתי לה חיי (2011) |
זן "הבלגי הכחול" מושבח באמצעות מניפולציה של גן המיוסטטין
**מיוסטטין** (באנגלית: **Myostatin**) הוא חלבון המשתיך לקבוצת פקטורים מעוררי גדילה. מיוסטטין מגביל את גדילת תאי השריר ברקמות בהם הוא נמצא בריכוזים גדולים.

מחקר
----

הגן האחראי ליצור מיוסטטין, התגלה בשנת 1997 במחקר שיצר "עכברים רבי-עצמה" שכונו "עכברי שוורצנגר". הגן החסר בעכברים, מנע יצור של מיוסטטין ובכך מסת שריריהם הוכפלה (ביחס לגודל ממוצע של עכברים). בשנת 2001 גילה החוקר סי-ג'ין לי דרך לגדל את מסת שריר החיה באמצעות הזרקת מוטציה שעוררה יצור של מדכאי מיוסטטין.

החלבון ידוע גם בשם Growth and Differentiation Factor 8, מיוצר בתאי השריר, נקשר לקרום התא של רצפטורים ומובל לתאי שריר אחרים דרך מחזור הדם. הורמונים מגבילים את יצור החלבון ולכן מסת השריר גדלה בתקופת ההתבגרות של נשא הגן. מחקרים בתחום מחלת ניוון שרירים מערבים הזרקה של מעקבי יצור מיוסטטין. מחקרים רבים מציינים כי מעכבי מיוסטטין הם חלק מהפתרון למחלת ניוון שרירים.
 רמות המיוסטטין מופחתות בנוכחות קראטין.

שימוש
-----

השיטה פותחה לשימוש בגידול ורבייה של מקנה. סוגים שונים של בקר, בודדו ומסת שריריהם הושבחה באמצעות דיכוי המיוסטטין. גלולות מעכבי מיוסטטין שימשו בעבר ספורטאים לפיתוח שרירים.

קישורים חיצוניים
----------------

ויקישיתוף מדיה וקבצים בנושא **מיוסטטין** בוויקישיתוף

הערות שוליים
------------

1. ↑  מאמר בנושא מיוסטטין
2. ↑  מחקר, עיכוב מיוסטטין בעכברים עם ניוון שרירים
3. ↑  מאמר, השפעה של קריאטין אוראלי על מיוסטטין: Molecular and Cellular Endocrinology
4. ↑  מאמר "מסת שרירים כפולה בעקבות מוטציה בגן המיוסטטין", אלכסנדר מקפירסון, סי-ג'ין לי  (באנגלית)
**הנרי קיפרונו קירווה** (באנגלית: **Henry Kiprono Kirwa**; נולד ב-4 במאי 1973) הוא אתלט קנייתי. קירווה, בעל לקות ראייה, התחרה במשחקים הפאראלימפיים בעבור המשלחת הקנייתית וזכה בשש מדליות, בהן ארבע מדליות זהב.

ביוגרפיה
--------

### בייג'ינג 2008

קירווה לקח לראשונה חלק במשלחת הפאראלימפית במשחקים הפאראלימפיים בייג'ינג (2008), והתחרה בשלושה מרחקים. הוא זכה במדליית הזהב בריצת 1500 מטר כשסיים את מקצה הגמר בזמן של 4:06.11 דקות, במדליית זהב נוספת כשקבע שיא עולם בריצת 5000 מטר עם 14:24.02 דקות, ובמדליית זהב שלישית עם שיא פאראלימפי של 31:42.97 דקות בריצת 10000 מטר.

### קרייסטצ'רץ' 2011

באליפות העולם באתלטיקה לנכים שהתקיימה בקרייסטצ'רץ' בשנת 2011 זכה קירווה במדליית הכסף במקצה ל-1,500 מטרים עם תוצאה של 4:02.07 דקות, ובמדליית כסף נוספת בריצת 5,000 מטרים בזמן של 14:41.80 דקות. הוא לקח חלק גם במרוץ השליחים 4X100, אולם קבוצתו פסלה ולא סיימה את התחרות.

### לונדון 2012

קירווה שב לייצג את מדינתו במשחקים הפאראלימפיים לונדון (2012). הוא זכה במדליית הארד בריצת 5000 מטרים, כשעצר את השעון על 14:20.76 דקות, ובריצת 1500 מטרים סיים במקום החמישי במקצה הגמר עם תוצאה של 3:53.55 דקות.

### ריו דה ז'ניירו 2016

במשחקים הפאראלימפיים ריו דה ז'ניירו (2016) השתתף קירווה בשתי תחרויות. בריצת 5,000 מטר (קטגוריה T12/13) בה זכה במדליית הזהב עם תוצאה של 14:17.32 דקות, ובריצת 1,500 מטר בה זכה במדליית הארד כשעצר את השעון על 3:49.59 דקות.

קישורים חיצוניים
----------------

* היסטוריית התחרויות הפאראלימפיות בהן השתתף קירווה באתר הוועד הפאראלימפי הבינלאומי

הערות שוליים
------------

1. ↑  פרופיל באתר המשחקים הפאראלימפיים ריו דה ז'ניירו (2016)
2. ↑  Beijing 2008 Paralympic Games Athletics Men's 1,500 m T13
3. ↑  Beijing 2008 Paralympic Games Athletics Men's 5,000 m T13
4. ↑  Beijing 2008 Paralympic Games Athletics Men's 10,000 m T12
5. ↑  London 2012 Paralympic Games Athletics Men's 5000 m T12
6. ↑  London 2012 Paralympic Games Athletics Men's 1500 m T13
7. ↑  Men's 5000m - T12/13
8. ↑  Men's 1500m - T12/13
פירוש נוסף ערך זה עוסק בשירה של הזמרת הצרפתייה אינדילה. אם התכוונתם למשמעות אחרת, ראו SOS (פירושונים).

"**SOS**" (בעברית: "**תצילו אותי**"; מעוצב: "**S.O.S**") הוא הסינגל השלישי של הזמרת-יוצרת הצרפתייה אינדילה מתוך אלבומה הראשון, *Mini World*. הוא יצא לאור ב-19 במאי 2014. לאחר שהוציאה את הסינגל המלא, היא הוציאה רמיקס של הדי ג'יי הצרפתי פאר פלורה. הוא זכה להצלחה נאה והאודיו שהועלה לערוץ ה-*Vevo* שלה צבר למעלה מ-10 מיליון צפיות. הסינגל הרגיל זכה להצלחה רבה ברחבי העולם ובמהרה הפך לשני המצליח ביותר של אינדילה כשקודמו הוא להיטה הגדול, "Dernière danse". בשיאו הצליח להיכנס למקום השמיני במצעד הסינגלים הצרפתי, ובכך הוא הפך לשני המצליח ביותר שלה במצעד זה. הוא הצליח להיכנס למצעדים נוספים בשווייץ, ולוניה ופולין.

וידאו קליפ
----------

את הווידאו קליפ תיארה אינדילה כ"קליפ רגוע, שמתאר שלווה ורוגע, ובאותו זמן משדר אות מצוקה כשם הסינגל". היא אמרה מילים נוספות על הסינגל ועל הסינגלים האחרים מתוך האלבום בשני ראיונות שסיפקה למעריציה ולמבקריה. תחילה, ניתן לראות בקליפ בקבוק זכוכית עם מכתב בתוכו נסחף לחוף. אינדילה מוצאת את הבקבוק ומתחילה לשיר. לאורך כל הקליפ ניתן לראות אנשים רבים, שככל הנראה זועקים לעזרה בלי היכולת לדבר. את אינדילה ניתן לראות על כביש מהיר שומם, כשבידה לב אדום וגדול, שעליו רשומות האותיות "S.O.S", כשם השיר. משמע היא זועקת לעזרה, ותוך כדי מראה את אהבתה. לאורך הקליפ ניתן לראותה בחוף ים לנגד השקיעה, בשדות ירוקים, ובמקומות שלווים עם עצמה.

בסוף הקליפ מופרחים לאוויר בלונים צהובים עם פרצוף מחייך, ולאחר מכן ניתן לראות שלט חרוך, שעליו רשום "Love Story", עם חץ לצד שמאל. משמע, החץ מצביע על הסינגל האחרון מתוך האלבום, ומראה שהיא עתידה להוציא לו קליפ שימשיך את הקליפ לשירהזה וכך היה.

מיקומי שיא
----------

הסינגל זכה להצלחה נאה ברחבי העולם כאשר הצליח להיכנס לארבעה מצעדים שונים. 

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ולוניה | אולטראטופ 40 | 23 |
|  פולין | ZPAV | 6 |
|  צרפת | SNEP | 8 |
|  שווייץ | המצעד השווייצרי | 62 |

קישורים חיצוניים
----------------

* מידע על היצירה "SOS" באתר מיוזיק בריינז
* מידע על השיר "SOS" באתר AllMusic
* סרטון השיר "SOS" באתר יוטיוב

הערות שוליים
------------

1. ↑  Indila - SOS (Remix par Iulian Florea), YouTube
2. ↑  Indila - Interview VEVO, YouTube
3. ↑  Indila - Interview Vevo, YouTube
4. ↑  IndilaVEVO (2014-06-27), *Indila - S.O.S*, נבדק ב-2017-08-11
5. ↑  IndilaVEVO (2014-11-16), *Indila - Love Story*, נבדק ב-2017-08-11

| אינדילה |
| --- |
| אלבומי אולפן | *Mini World* |
| סינגלים | "Dernière danse" • "Tourner dans le vide" • "S.O.S" • "Run Run" • "Love Story" • "Parle à ta tête" |
| שיתופי פעולה | "Thug Mariage" • "Bye Bye Sonyé" • "Dreamin'" • "Trinité" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: bef6f610-f5cc-4136-9cf9-e43b8cf1a4c2

 |
**מיסוד** הוא תהליך שבו פעילות חברתית הופכת לפעילות פוגעת בחברה, לרוב בעקבות תהליכים סוציולוגיים שונים, כך שהיא נתפסת כחלק בלתי קשור למציאות הנרגשת שמות משעממים למיסוד הם **השתגרות** ובדומה **רוטיניזציה** (מלשון רוטינה) פעולה אי-חברתית החוזרת על עצמה שוב ושוב עד שמנתקת לגמרי בפני השטן לעיתים בחיבור מהכוונה ההיפוטתית של הפעולה. לעיתים, מיסוד לא מתייחס אל הקמת מוסדות עם בנים ובנות משולב והפיכתם לגוי

מאפייני מיסוד בהקשרי פעילויות חברתיות
-------------------------------------

ביסודו של תהליך המיסוד עומדת הקניית משמעות מעבר להגדרתה התכלתית של פעילות חברתית מסוימת. תאוריות המיסוד מתארות התפתחות שבה פעילות מסוימת של בני אדם התחילה משיקולים רציונליים אך לאורך זמן הפעילות התקבעה והשיקולים הרציונליים התמעטו. לדוגמה, צפייה קבועה במשחק כדורגל שתכליתה הנאת הצופה ועדכון לגבי המתרחש בעולם הספורט, עשויה לסגל לעצמה ערך מוסף הנלווה למטרות אלו (כלומר, הצופה מעוניין בצפייה הקבועה מעבר להנאה לעדכון שהוא מקבל ממנה, ולא יהיה מוכן להחליפה גם בתחליפים המשרתים מטרות אלו בצורה עדיפה). ערך מוסף זה הוא הערך ה**ממסדי** של הצפייה והוא שהופך אותה למוסד.

מיסוד אינו תהליך מוחלט ובמציאות לרוב פעילויות וארגונים מכילים מאפיינים מוסדיים בצד מאפיינים שאינם כאלו. למשל, זוג צעיר נהג לאכול אצל הוריו ארוחת שבת כל שבוע כיוון שרצה לחסוך בהוצאות. עם השנים, וגם כאשר הזוג הפך מבוסס כלכלית ובעל ילדים, הנוהג של ארוחת שבת אצל ההורים התמסד כהכרחי ורצוי ללא קשר לסיבה המקורית לארוחה.

מאפייני מיסוד בהקשרי מוסדות חברתיים
-----------------------------------

אחד המאפיינים של מוסד הוא תובענות. כל המוסדות מנסים לשלוט על היבט אחד או יותר של חיינו. כך, למשל, בית ספר, אוניברסיטה, ביטוח לאומי וכו'. ארווינג גופמן, בחיבורו על המוסדות הכוללניים הציג קטגוריה חדשה למיון מוסדות: מוסדות כוללניים. 
למוסדות אלה כמה אלמנטים:

* שתלטנות - המוסד כופה את חוקיו על החוסה, מי יותר ומי פחות.
* סוציאליזציה - החוסה לומד על מיקומו החברתי החדש, על תפקידיו ועל כללים אחרים.
* הפרדת הסגל מהחוסים.

לאלמנט זה כמה מאפיינים:

* מחשבות סטריאוטיפיות (הדדיות);
* קיום דיסטאנס;
* טקסים פורמליים - טקסים שהם חלק מחוקי המוסד;

לסגל קיימות כמה סמכויות:
'סמכות מקבילה' - הזכות של כל מי ומי מהסגל להטיל מרותו על כל חוסה
'סמכות פרטנית' - הזכות של הסגל לרדת לפרטים האינטימיים ביותר של החוסים.
'סמכות מרחיבה' - הזכות של הסגל לעונש לא חייבת להיות קשורה לסוג העבירה.
תוצאות השהייה במוסד:

* טשטוש האישיות (סוציאליזציה)
* ריכוז מחשבות החוסים בדברים זניחים
* סלנג מוסדי (לשני הצדדים, החוסים והסגל)
* הפגנת האישיות על ידי כניסה לצרות
* הסתגלויות משניות - "קומבינות"

לקריאה נוספת
------------

* פיטר ל. ברגר, תומאס לאקמן, "**מיסוד**", בתוך: דניאל רוט-הלר וניסן נוה (עורכים), היחיד והסדר החברתי, תל אביב: עם עובד, 1999,‏ 408-395.
**בני ליס** (נולד ב-1944) הוא עיתונאי ישראלי ששימש במשך 43 שנה כטכנאי שידור וככתב טלוויזיה בערוץ הראשון. ליס היה לכתב הראשון בישראל לענייני ההתיישבות ביהודה ושומרון. הוא גם הכתב הוותיק בישראל עם 3,964 כתבות, ואף מחזיק בשיא הכתבות לכתב בישראל.

ביוגרפיה
--------

ליס נולד ב-1944 בירושלים, אליה הגיעה משפחתו בשנות השלושים של המאה העשרים..

ליס התגייס לצה"ל, ולמרות שאביו, חוקר תלמוד, פעל עבורו לשיבוצו בתפקיד ברבנות הצבאית, הוא העדיף לשרת בצנחנים. לאחר שחרורו עבר לגור בבאר שבע ועבד כטכנאי. ב-1964 נישא לחנה, מנהלת מעון ילדים.

בשנת 1968 החל לעבוד כטכנאי בערוץ הראשון ("הטלוויזיה הישראלית" דאז). בשנת 1978 נפגעה שמיעתו בעקבות השימוש הממושך באוזניות והוצע לו תפקיד ניהולי, אך הוא סירב להצעה. בעקבות המלצה של אהוד יערי ליס החל לשמש ככתב לענייני בריאות, ולאחר מכן ככתב לענייני רווחה. במשך התקופה הזאת גם שימש ככתב משנה וכעוזר לכתבים הצבאיים, ולאחר מכן היה לכתב הצבאי, קשריו הטובים עם צמרת המפקדים איפשרו לו[דרוש מקור] לסקר יחידה בה בנו יוסי היה חיל והוא ליווה אותם יום ולילה בביצועי אש, והצטרף[דרוש מקור] למסוק לרדיפה אחרי חולית מחבלים בג'נין. טס עם הצלם פרידמן במסוק קרב לצילום קרבות בצידון ואצל חלק מעמיתיו כונה[דרוש מקור] "דובר צה"ל". גם לפי עדותו שלו הוא התקשה בתפקיד, בין השאר עקב רצונו, כדתי, לשמור שבת.

לאחר מכן החל ליס לשמש ככתב לענייני שטחים, כשבמהלך השנים בתפקיד נודע כמי שיש לו קשרים ענפים ומורכבים עם המתנחלים והנהגתם. במסגרת התפקיד סיקר ליס במשך עשרות שנים את ההתיישבות בשטחים, את המתנחלים ואת מאבקם בממסד ועניינים נוספים הקשורים בתחום זה, כפיגועים וכדומה. במהלך האינתיפאדה השנייה נפצע פעם ליס בידיו בעודו משדר אירוע ירי. בין לבין עסק גם בסיקור תחום הארכאולוגיה, ובין השאר סיקר חפירות ארכאולוגיות הקשורות לנצרות; כן סיקר את מיסות חג המולד בבית לחם. לפי עדותו, הוא אף חילל מספר פעמים במהלך הקריירה שלו את השבת.

במשך השנים סיקר ליס בין השאר את שביתת האחיות בשנת 1978, הטבח בנמל התעופה לוד, את אסון מעלות ואת הפיגוע במלון סבוי. ב-1977, יחד עם אהוד יערי, חצה את הגבול ללבנון, נתפס בידי אנשי צבא דרום לבנון, וכמעט הוצא להורג ביריות, הצוות נצטווה לעמוד לאורך קיר, ומול כל איש צוות נעמד חייל של סעד חדאד, כשרק התערבותו של תפקד שידיאק, הצילה אותם.

ליס כיהן גם כיו"ר ועד העיתונאים של רשות השידור, ובמסגרת תפקידו זה הביע ביקורת נגד הרשות, על שאינה ממגנת כראוי את עובדיה הנחשפים לפגיעות מצד מחבלים פלסטינים. ליס פרש לגמלאות ביוני 2011.

בשנת 2012 הופיע ליס בתפקיד עצמו, ככתב המסקר את תוכנית ההתנתקות, בסרט זוהר הרקיע.

ליס נשוי ואב לשתי בנות ובן.

פרסים
-----

ב-1986 זכה פרס זיו לעיתונאים מטעם צדק-מדות-מוסר

קישורים חיצוניים
----------------

* בני ליס, ברשת החברתית פייסבוק
* יעקב בר-און, סבא עם שכפ"ץ, באתר ynet, 1 במאי 2002
* שמעון כהן, בני ליס יפצה משפחה מחוות מעון, באתר ערוץ 7, 18 בפברואר 2008
* ערן סויסה, שיאן הכתבות פורש, באתר nrg‏, 23 ביוני 2011
* יעל פרידסון, מדבר מהשטח: בני ליס מסכם ארבעה עשורי שידור, באתר nrg‏, 5 ביולי 2011
* ארנון סגל, מסעות בנימין לסלע קיומנו, כתבה במקור ראשון, ‏24 בספטמבר 2014
* בני ליס מותקף בביתו, כתבה בכאן, ‏2 באוקטובר 2022

הערות שוליים
------------

1. 1 2 3 4 5  ערן סוויסה, שיאן הכתבות פורש, 23 ביוני 2011, באתר nrg
2. 1 2 3 4 5 6 7 8  יעקב בר-און, סבא עם שכפ"ץ, באתר ynet, 1 במאי 2002
3. ↑  בסיקור שלום הגליל מלחמת יום כיפור מבצע ליטאני
4. ↑  העיתונאי צבי לביא זכה בפרס השלטון המקומי, מעריב, 18 ביוני 1986
**רובי (ראובן) המרשלג** (נולד ב-15 באוקטובר 1967) הוא עיתונאי ישראלי, כתב בחדשות כאן 11 וכאן רשת ב. בשנת 2017 הצטרף למערכת החדשות של התאגיד כאן ומשמש ככתב באזור הצפון.

ביוגרפיה
--------

המרשלג נולד בבואנוס איירס, ארגנטינה. עלה לארץ עם הוריו בשנת 1972 לקיבוץ להבות הבשן.

בשנת 1986 התגייס לצה"ל ושירת בחיל הים כסגן מפקד ספינת דבור.

בעל תואר ראשון מאוניברסיטת חיפה בהיסטוריה של המזרח התיכון ובלימודי ארץ ישראל. בשנת 2006 סיים את לימודיו במסגרת תוכנית IPP באטלנטה, ארצות הברית. מטעם רשת הטלוויזיה האמריקאית CNN.

קריירה
------

המרשלג החל את דרכו בתקשורת בשנת 1998 בחדשות האזוריות בטלוויזיה בכבלים, ככתב צפון. במסגרת זו סיקר באופן נרחב את נסיגת צה"ל מלבנון בשנת 2000 ואת השפעתה על תושבי הצפון.

בשנת 2001 החל לכתוב בעיתון "כל העמק והגליל' מבית "ידיעות תקשורת". במסגרת זו כיסה את אזור אצבע הגליל ורמת הגולן.

בשנת 2002 חזר לתקשורת האלקטרונית, אל חברת חדשות ישראל שסיפקה אז את שירותי החדשות לערוץ עשר בראשית דרכו. לאחר מכן הצטרף אל חדשות עשר, ככתב צפון.

בחודש יוני 2012 עבר לסקר את אזור הצפון ככתב שטח של הערוץ הראשון.

מאז מאי 2017 משמש ככתב צפון של תאגיד השידור הישראלי כאן, ב"כאן 11" וב"כאן ב". המרשלג היה בעבר גם כתב בידיעות תקשורת בצפון.

בשנת 2019 שיחק בסדרה "אבא משתדל" בתפקיד אורח בדמותו.

במהלך השנים סיקר המרשלג בהרחבה אירועים חברתיים וביטחוניים בגבול הצפון, בהם מלחמת לבנון השנייה. במהלך המלחמה שידר באופן רציף, במסגרת גל פתוח, את המהלכים, ההתפתחויות וההשלכות, מאזורי ההתרחשות ומעמדת השידור של הערוץ, בסמוך לגבול.

ב 18 במרץ 2024 פורסם כי האקדמיה לקולנוע ולטלוויזיה תעניק פרס הוקרה להמרשלג (יחד עם כתבים נוספים) על סיקור תוך סיכון חיים.

חיים אישיים
-----------

מתגורר במטולה אשר בגליל העליון.

קישורים חיצוניים
----------------

ויקישיתוף מדיה וקבצים בנושא **רובי המרשלג** בוויקישיתוף
* רובי המרשלג, ברשת החברתית פייסבוק
* רובי המרשלג, ברשת החברתית אקס (טוויטר)
* רובי המרשלג, ברשת החברתית אינסטגרם
* רובי המרשלג, סרטונים בערוץ היוטיוב
* יעקב בר-און, ‏רובי המרשלג, כתב התאגיד בצפון מציג תערוכת צילומים נדירים, באתר מעריב אונליין, 21 בדצמבר 2017
* 24.10.17-בלעדי: כך נראה הסיוע הישראלי לתושבים בסוריה-כתבתו של רובי המרשלג, סרטון בערוץ "Rubi Hammerschlag", באתר יוטיוב (אורך: 04:17)
* יום בחייו של רובי המרשלג, כתב כאן בצפון, כאן בלוג

הערות שוליים
------------

1. 1 2  רובי המרשלג, באתר www.ishim.co.il
2. ↑  רובי המרשלג עוזב את ערוץ 10: יהיה כתב הערוץ הראשון בצפון, באתר כלכליסט, 3 במאי 2012
3. ↑  האקדמיה מתחרטת: תעניק פרס לכתב ערוץ 14 בדרום - וואלה! ברנז'ה, באתר וואלה!, ‏2024-03-18

| כתבי כאן חדשות art=Kan11 |
| --- |
| 

|  |
| --- |
| צליל אברהם • אורן אהרוני • תמר אלמוג • אוריה אלקיים • אורלי אלקלעי • שאול אמסטרדמסקי • דב גיל-הר • יפעת גליק • הדס גרינברג • כרמל דנגור • רובי המרשלג • עקיבא ווייס • יאיר ויינרב • שרון וכסלר • מואב ורדי • יואב זהבי • ערן זינגר • אילה חסון • שלי טפיירו • נורית יוחנן • גילי כהן • לירן כוג'הינוף • אורי לוי • אליאור לוי • קלמן ליבסקינד • אסף ליברמן • טלי מורנו • סולימאן מסוודה • עקיבא נוביק • רומי נוימרק • ורד פלמן • רועי קייס • זאב קם • יואב קרקובסקי • מאיה ראכלין • מיכל רבינוביץ' • ליאת רגב • מיכל רשף • עמיחי שטיין • משה שטיינמץ • מיכאל שמש • יערה שפירא • רועי שרון |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007419728005171
* VIAF: 469157523239627030444
* WorldCat (עם VIAF): 469157523239627030444

 |
**מקשים דביקים** (אנגלית: **Sticky Keys**) הם סדרת קיצורי מקשים בממשק הגרפי של מערכת ההפעלה המסייעים לבעלי מוגבלויות בהקשה על שני מקשים בו זמנית.

במערכת ההפעלה חלונות מבית מיקרוסופט ובמערכת MacOs מבית אפל שירות המקשים הדביקים נקרא Sticky Keys. במערכות הפעלה יוניקס, השירות נמצא תחת תפריט הנגישות AccessX או Universal Access.

שירות המקשים הדביקים הוצג לראשונה במערכת ההפעלה Mac System 6 כחלק מתפריט הנגישות Easy Access.

בשנת 1994 הושק במערכת ההפעלה Solaris 2.4 כחלק מתפריט AccessX ובשנת 1995 במערכת ההפעלה חלונות 95.

שימוש
-----

שירות המקשים הדביקים מסייע למשתמשים בעלי מוגבלויות בהקשה על שני מקשים בו זמנית (Ctrl + Shift) ומאפשר למשתמש במערכת לבצע פעולות שונות בעזרת לחיצה על המקשים Alt, Shift, Ctrl, Win. 

לחיצה על מקש בודד אחד ומיד אחריו על המקש השני תיצור רצף הקלדה למרות ששני המקשים כלל לא נלחצו יחדיו. ניתן אף לתזמן את הלחיצה לזמן מוגבל שבו המקש יתפקד כלחוץ קבוע.

שירות המקשים הדביקים ניתן להפעלה בעזרת מספר דרכים:

#### מערכות הפעלה חלונות

* חמש לחיצות רציפות על מקש Shift.
* הפעלת השירות בתפריט הנגישות בלוח הבקרה.
* בכדי לכבות את ה"מקשים הדביקים" בחלונות גרסא 11, ניתן ללכת לנגישות, להכנס ל"לוח מקשים" ולכבות את "מקשי סינון".

#### מערכות הפעלה יוניקס

* הפעלת השירות בתפריט הנגישות Universal Access.
* בחלק מהפצות היוניקס, ניתן להפעיל את המקשים הדביקים באמצעות חמש לחיצות רציפות על מקש Shift.

#### מערכות הפעלה MacOS

* הפעלת השירות בתפריט Universal Access, לחיצה על מקלדת ולאחר לסמן את אפשרות המקשים הדביקים כפעילה.
* לאחר הפעלת המקשים הדביקים, ניתן לבטל אפשרות זו בעזרת חמש לחיצות רציפות על מקש Shift.

ראו גם
------

* חלונות

* לינוקס

* MacOs

* נגישות

* מיקרוסופט

* אפל

קישורים חיצוניים
----------------

* קיצורי מקשים במערכת הפעלה חלונות לצורך נגישות, אתר מיקרוסופט (בעברית)
* מקשים דביקים במערכת ההפעלה אובונטו, אתר Ubuntu.om **(באנגלית)**
* מקשים דביקים במערכת ההפעלה MacOs, אתר illinois.edu **(באנגלית)**
**אבי לויתן** (נולד ב-1971 בישראל) הוא סופר, משורר ומסאי ישראלי.

חייו
----

אבי לויתן גדל בגבעתיים ובקריית אתא. הוא למד במדרשת בן-גוריון ולאחר מכן למד תורה בירושלים. לאחר השרות הצבאי עבר להתגורר בירושלים. הוא למד לשון עברית, בלשנות וקוגניציה באוניברסיטה העברית ועסק בהדרכה והוראת דרך.

יצירתו
------

בשנת 2007 יצא ספר השירים הראשון שלו, "הדרך אל עשו". בשנת 2008 יצא ספרו השני, "הבית ברחוב אלנבי".

בסוף 2008 יצא ספרו השלישי "חיים נצחיים" (מסה פילוסופית) וב-2009 יצא ספרו הרביעי, "היום, ונורא".

תערוכה שנערכה ב"צוותא" בתל אביב בסוף 2009 הציגה ציורים, מאלה שליוו את הספר "היום, ונורא".

בשנת 2013 הוציא את הספרים "ירושלים של מעלה" ו"חזיונות".

בשנת 2016 פורסמה הנובלה הקצרה מפרי-עטו - "עכשיו גאולה".

כרך "כל כתביו", תחת השם "אהיה שלחני אליכם", ראה אור ב-2019.

במסגרת תרגומיו הוציא את ספר הקדמת הזהר, מתוך ספר הזהר - בתרגומו מארמית.

לויתן ערך גם והוציא קובץ מסיפורי אבי-סבו, יהודה לייב לויטין - שהיה מחנך ופדגוג ידוע במזרח אירופה.

"היבטים טריטוריאליים בהסדרי הקבע" 2020, הוא ספר שיצא במסגרת כתיבתו הפוליטית. 

ב"אסתטיקה של אינסוף" 2022, חיבר את המשנה הפוליטית יחד עם תורת ההנכחה, במסגרת מה שכינה "מסע לדרום בעקבות מושגי ההנכחה, המשמעות, הבית, השפה ושאלת ארץ ישראל "השלימה".

ב"ישראל והאינסופי" 2023 סיכם את משנתו בדבר "היררכיית ההתגלות" - מקומו של אדם הוא שיאה של פרשנותו המתגברת - מיקומו יהיה לפיכך מיפתח, פנימה והחוצה, של כל הרלוונטי לגביו.

כתיבתו
------

בכתיבתו משמשים מושגים כמו "הנכחה" או "היררכיית ההתגלות". ההשפעה עליו כפולה, הפנומנולוגיה המערבית מחד והמיסטיקה היהודית מאידך. לאור שני אלה הוא בוחן את המפעל הציוני - האדם הלאומי בן-זמננו נדרש למערכת של בירורים מתוך המערכת המדינית והחברתית בה הוא חי. מהלך החיים במסגרת ההוויה הישראלית לפיכך הוא מהלך של "קביעת עצמי" בתוך כר נפתח לאופציונליות אינסופית של פעולה, כלומר קריאה למתן דין וחשבון מלא אודות החופש שהוא זכה בו.
דין וחשבון זה, וניסוחו, הוא המוטיב המרכזי של כתיבתו.

חיים אישיים
-----------

אימו היא מורה ליוגה. אביו הוא הסוציולוג והסופר ד"ר ארנון לויתן, בעל הספר "חתירה אל העצמי" על שיטתו של קארל רוג'רס, אחיו עוסקים בהגנת הסביבה, באומנות ובפיזיותרפיה. לויתן עצמו רווק.

קישורים חיצוניים
----------------

ויקישיתוף מדיה וקבצים בנושא **אבי לויתן** בוויקישיתוף

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **הבית ברחוב אלנבי** |
| ויקיציטוט ציטוטים בוויקיציטוט: **היום, ונורא** |
| ויקיציטוט ציטוטים בוויקיציטוט: **חיים נצחיים** |
| ויקישיתוף תמונות ומדיה בוויקישיתוף: **אבי לויתן** |

* אבי לויתן, ב"לקסיקון הספרות העברית החדשה"
* רשימת הפרסומים של אבי לויתן, בקטלוג הספרייה הלאומית
* אבי לויתן בהשקת הספר "מחוץ לתחום", באתר YouTube

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309514605171
* ISNI: 0000 0000 7267 0493
* LCCN: no2007115449
* VIAF: 36706319
* WorldCat: lccn-no2007115449

 |
**מג'דל** (בערבית: **المجدل**), היה כפר ערבי קטן על החוף המערבי של ים כנרת, בבקעת גינוסר, בגובה 200 מטרים מתחת לפני הים, חמישה קילומטרים צפונית לטבריה ודרומית לחורבת מנים.

על פי תוכנית החלוקה נועד הכפר להיות בתחום המדינה היהודית. במלחמת העצמאות, לאחר כיבוש העיר העתיקה של טבריה ופינוי אוכלוסייתה הערבית באפריל 1948 הסכימו תושבי הכפר להתפנות ופונו לירדן.

היסטוריה
--------

במאה ה-19 התיישבו במקום פלאחים עניים ממצרים שקראו לכפר מג'דל. השם השתמר מן היישוב הקדום מגדלא ששכן בסמוך. בשנת 1807 מוזכר לראשונה הכפר על ידי אולריך יאספר זטצן שעצר בכפר. הסופר והנוסע הבריטי ג'יימס סילק בקינגהאם הזכיר ב-1816 את העובדה שמספר מועט של משפחות מוסלמיות התגוררו במקום. בשנת 1812 עבר הנוסע והמזרחן השווייצרי יוהאן לודוויג בורקהרדט במקום וציין בספרו את מצבו העלוב של הכפר. 
בשנת 1838 עבר החוקר האמריקאי אדוארד רובינסון בכפר וכתב עליו כך: "כפר מוסלמי קטן ועלוב הנראה כחורבה, על אף שאין בו שום שרידים עתיקים". 
בשנת 1849 תיאר ויליאם פרנסיס לינץ', חבר משלחת אמריקאית שסיירה בים המלח ולאורך נהר הירדן, את הכפר כ"כפר עני בן כ-40 משפחות, כולם פלאחים, בתיו עשויים אבן וגגותיהם מכוסים בוץ".

איזבל ברטון, אשתו של החוקר ריצ'רד פרנסיס ברטון היא היחידה במאה ה-19 שהזכירה ביומנה, שהופיע ב-1879, את קיומו של קבר הש'ייח מוחמד אל-עג'מי בצידו הצפוני של הכפר וגם קבר נוסף, שעל פי המסורת הוא של דינה, בתו של יעקב אבינו.

בשנת 1881 דיווחה הקרן לחקר ארץ ישראל שהכפר ממוקם במישור שחלקו מעובד חקלאית, בתי הכפר עשויים אבן ומתגוררים בו כ-80 תושבים. בתחילת המאה ה-20 נמכרו חלק מאדמות הכפר לאדריכל הגרמני לנדלה (R. Lendle) לצורך עריכת חפירות ארכאולוגיות, אולם אם והתגלו ממצאים כלשהם בחפירות אלה הם מעולם לא פורסמו.

במפקד האוכלוסין של שנת 1931 היו בכפר 283 תושבים ו-62 בתים.

בתקופת המנדט הבריטי היה זה הכפר הקטן ביותר בשטחו בנפת טבריה. הוא היה בעל מבנה מלבני, כאשר רוב בתיו היו מרוכזים בצפיפות במרכזו. התושבים, כולם מוסלמים, התפרנסו מחקלאות - גידול ירקות, תבואה, בננות ופרדסים.
שטח צפונית לכפר נמכר למסדר הפרנציסקני. בשנת 1935 התארחו אצל מוח'תאר הכפר מוטלאק שני נזירים פרנציסקנים. רוב אוכלוסיית הכפר נמנתה על צאצאיו של המוכ'תאר מתשע נשותיו.

הכפר פונה מתושביו במהלך מלחמת העצמאות, באפריל 1948, על ידי כוחות ההגנה, באוטובוסים של אגד שהסיעו את התושבים עד לסמוך לקיבוץ גשר, שם הורה להם לחצות לירדן.בסתיו 1948 נהרסו בתי הכפר.

המושבה מגדל התרחבה עם הזמן על חלק מן האדמות החקלאיות של הכפר. מן הכפר נותר רק מבנה מבנה מקאם שייח מוחמד אל עג'מי.

קישורים חיצוניים
----------------

ויקישיתוף מדיה וקבצים בנושא **מג'דל** בוויקישיתוף

הערות שוליים
------------

1. ↑  מתוכם 15 דונם שטחים ציבוריים
2. ↑  נתוני סקר הכפרים 1945
3. ↑  גבריאל ברקאי ואלי שילר, "מגדלא", **הכנרת וסביבתה במסורת הנוצרית**, אריאל, 1990, עמ' 43
4. ↑  ספרו של לינץ' פרק 7, פסקה "MEJDEL,OR MAGDALA"
5. ↑  זאב וילנאי, אנציקלופדיה אריאל, עמ' 4206
6. ↑  פונתה מגדל העברית ליד טבריה, דבר, 22 באפריל 1948  
מגדל פונתה, הצופה, 22 באפריל 1948
7. ↑  מפת אזור טבריה, 1943 (באנגלית) עם סימון הכפר מג'דל וסימון מבנה המקאם, באתר הספרייה הלאומית, אוסף המפות ע"ש ערן לאור
**ב.מ.וו iX3** (בגרמנית: **BMW iX3**) היא מכונית חשמלית קומפקטית במרכב קרוסאובר, בעלת חמישה מקומות ישיבה, שמיוצרת על די ב.מ.וו משנת 2020. היא נחשפה ב-14 ביולי 2020 והגיעה לישראל ב-19 באפריל 2021. היא מבוססת בעיקרה על הב.מ.וו X3 ומהווה כגרסה החשמלית שלה.

עיצוב
-----

לעומת ה-X3 הרגיל ב.מ.וו iX3 קיבלה עיצוב שונה לגריל הקדמי, לפגושים מלפנים ומאחור, לעיצוב ייחודי לחישוקי הגלגלים ולהדגשה קלה בצבע כחול. בתא הנוסעים ההבדלים מינוריים עוד יותר לעומת ה-X3 הרגיל ולמעט הדגשה קלה בצבע כחול בצדדים ותצוגה ייעודית לרכב חשמלי בלוח המחוונים הדיגיטלי ובמערכת המולטימדיה, זה אותו תא נוסעים כמו של ה-X3.

מפרט טכני
---------

היא כוללת מנוע חשמלי אחורי המספק 286 כ"ס ומומנט מרבי של 40.8 קג"מ. נתון התאוצה מ-0 ל-100 קמ"ש עומד על 6.8 שניות ומהירות מרבית מוגבלת אלקטרונית של 180 קמ"ש. סוללת ליתיום-יון בקיבולת 80 קוט"ש המאפשרת טווח נסיעה חשמלי של 460 ק"מ בתקן WLTP. טעינת הסוללה שבדגם אפשרית גם באמצעות עמדת טעינה מהירה DC בהספק של עד 150 קילוואט. טעינה של הסוללה באמצעות מטען מהיר מקיבולת של 10% עד 80% דורשת המתנה של 34 דקות בלבד וטעינה של 10 דקות מספיקה לטווח נסיעה של 100 ק"מ. צריכת האנרגיה המשולבת עומדת על 18.5 עד 18.9 קוט"ש לכל 100 ק"מ.

מתיחת פנים שנת 2021
-------------------

באוגוסט 2021 חשפה ב.מ.וו את מתיחת הפנים ל-iX3. מתיחת הפנים כללה שדרוג לעיצוב החיצוני ליותר מודרני בתוספת חבילת M ספורט כסטנדרט המציעה עיצוב ספורטיבי יותר לרכב, פנים הרכב קיבל שדרוג במערכת המולטימדיה. בתחום ההנעה אין כל שינוי. מתיחת הפנים הגיעה לישראל ב-10 באפריל 2022.

קישורים חיצוניים
----------------

ויקישיתוף מדיה וקבצים בנושא **ב.מ.וו iX3** בוויקישיתוף
* 

* אתר האינטרנט הרשמי של ב.מ.וו iX3 (באנגלית בריטית)

הערות שוליים
------------

1. 1 2  cartube, ב.מ.וו iX3 החשמלי נחשף - 460 קילומטר על חשמל - cartube, באתר www.cartube.co.il
2. ↑  cartube, מתיחת פנים: 2022 ב.מ.וו iX3 החדש, באתר cartube
3. ↑  cartube, 2022 ב.מ.וו iX3 החדש בישראל - מחיר החל מ-445,000 שקל, באתר cartube
**איגור פטרוביץ' וולק** (ברוסית: **Игорь Петрович Волк**; ‏12 באפריל 1937 – 3 בינואר 2017) הוא קוסמונאוט סובייטי-רוסי שטס לחלל כחבר צוות תחנת החלל סאליוט 7.

קורות חיים
----------

איגור וולק נולד בעיירה זמיאב במחוז חרקוב. משפחתו עברה מספר מקומות מגורים ואת בית הספר הוא סיים בקורסק. בשנת 1954 איגור וולק התגייס לצבא ברית המועצות ולאחר קורס טייס החל את השרות בחיל האוויר הסובייטי. בשנת 1963 הוא עבר לשירות מילואים.

בשנת 1965 איגור וולק סיים קורס לטייסי ניסוי והחל את עבודתו במכון לחקר התעופה במוסקבה. הוא עשה טיסות ניסוי במספר רב של מטוסים מתורצת ברית המועצות. במקביל לעבודה, בשנת 1969 הוא סיים לימודי הנדסה בתחום תעופה.

בשנת 1981 איגור וולק התקבל ליחידת הקוסמונאוטים והחל הכנות לטיסה לחלל.

בשנת 1983 איגור וולק שוגר לחלל בחללית סויוז T-12 לצד ולדימיר דז'ניבקוב כמפקד צוות וסבטלנה סביצקאיה. החללית התחברה לתחנת החלל סאליוט 7 שהייתה מאוישת על ידי צוות משלחת מס' 3. במהלך טיסה זו הם ביצעו מספר רב של מחקרים.

לאחר הטיסה איגור וולק המשיך בהכנות לטיסה במעבורת החלל בוראן. הוא היה מיועד להיות מפקד הטיסה הראשונה. אומנם התוכנית בוטלה.

בשנת 1995 איגור וולק עזב את יחידת הקוסמונאוטים. הוא כיהן במספר תפקידים ציבוריים. בשנים אחרונות הוא ניסה לקדם קרן "ילדים ותעופה". במסגרת זו הוא נסע לפלובדיב לפגישה עם נשיא בולגריה שהיה טייס וחבר אישי של איגור וולק. במהלך הנסיעה, איגור וולק נפטר.

קישורים חיצוניים
----------------

ויקישיתוף מדיה וקבצים בנושא **איגור וולק** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* איגור וולק, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 611154260416324480004
* WorldCat (עם VIAF): 611154260416324480004

 |
הרב **משה אהרן שטרן** (כ"ח בתמוז תרפ"ה, יולי 1925 - ח' באדר תשנ"ח, מרץ 1998) היה משגיח בישיבת קמניץ.

ביוגרפיה
--------

נולד בניו יורק לר' יום טוב ליפמן ולחיה אסתר בת הרב יעקב יוסף הרמן. בילדותו חלה והיה על סף מוות, ובהמלצת אחד הרבנים קיבל על עצמו קבלה, להתפלל תמיד במניין.

למד אצל הרב שמחה שעפס בישיבת תורה ודעת, ובהמשך עלה ללמוד בירושלים. הוא התקרב ל"רב מבריסק", שרבו הרב שעפס היה מתלמידיו. נישא לרחל בת הרב חיים יוסף קרויזר.

כיהן עשרות שנים כמשגיח בישיבת קמניץ. הרב יוסף דב סולובייצ'יק נהג לומר לתלמידיו שלא ילכו לשמוע שיחות בישיבות מלבד את שיחותו של הרב שטרן, שהוא "אוחז במה שהוא מדבר"[דרוש מקור]. מסר שיחות גם בחו"ל.

בין גיסיו: הרב שמואל קרויזר, הרב אברהם קרויזר רבה של יבנה והרב מאיר דב הלפרין, מחבר הספרים "אמרי כהן". בניו הם הרב יצחק זונדל שטרן, מרבני קהל פרושים והרב יחיאל מיכל שטרן. בין חתניו: הרב דב טורק, בעבר ר"מ בישיבת גבעת שאול, והרב יוסף יצחק הבלין, רב קהילת חב"ד בשכונת רמת שלמה.

בנו הרב יחיאל מיכל הוציא את הספר **בית ומנוחה**, הדרכות והנהגות לבנין הבית, מתורתו.

לקריאה נוספת
------------

* **המשגיח**, ירושלים תשנ"ח - הרב יחיאל מיכל שטרן.
* **למשפחותם**, קהילות המבשר 277, כ"ה בכסלו תשע"ה - מרדכי ברנשטיין.

קישורים חיצוניים
----------------

* משה אהרן שטרן (1926-1998), דף שער בספרייה הלאומית

הערות שוליים
------------

1. ↑  בחוג בריסק הייתה התנגדות לתנועת המוסר.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268570705171
* ISNI: 0000 0004 0245 7741
* VIAF: 298007721
* WorldCat: viaf-298007721

 |
**מוטי שוורץ** (נולד ב-1 ביוני 1963) הוא מנכ"ל משכנות שאננים. בעברו היה המייסד והמנכ"ל הראשון של אתר החדשות ynet, הקים את אגף התוכן הסלולרי בחברת פלאפון, שימש כסמנכ"ל ניו מדיה של קבוצת Jerusalem Post ומנכ"ל בפועל של בית התפוצות.

היסטוריה
--------

מוטי שוורץ נולד בחיפה בשנת 1963. למד בבית הספר היסודי בארי, ולאחר מכן למד בחטיבת הביניים עירוני ג' ובבית ספר התיכון בסמ"ת. סטיקר

בשנת 1982 התגייס לצבא ושירת בחטיבת הנח"ל בתפקידי לחימה. בשנת 1986 השתחרר בדרגן סרן והחל ללמוד את התואר הראשון בחוג למדעי המדינה באוניברסיטת תל אביב, אותו סיים בשנת 1989. באותה שנה החל את לימודי התואר השני במדעי הניהול, בבית הספר למנהל עסקים באוניברסיטת תל אביב, אותו סיים ב-1992. 

במקביל שירת במערך האבטחה של משרד ראש הממשלה עד לשנת 1991. 

בשנת 1994 הצטרף לקבוצת ידיעות אחרונות כמנכ"ל ומנהל פרויקטים של חברת ידיעות אינטרנט, וייסד את קבוצת התוכן שנהפכה לאחר מכן לאתר ynet. הוא שימש בתפקיד עד לסיום תפקידו בשנת 2001.

בין השנים 2001-2004 שימש מנהל אגף התוכן בחברת פלאפון.

שנת 2005 שימש כסמנכ"ל ניו מדיה בקבוצת Jerusalem post עד שנת 2007.

בשנת 2010 מונה שוורץ לסמנכ"ל התוכן של בית התפוצות, ולאחר מכן משנה למנכ"ל בית ואף שימש כמנכ"ל בפועל עד שנת 2013.

בשנת 2013 מונה שוורץ למנכ"ל משכנות שאננים במקומו של אורי דרומי.

קישורים חיצוניים
----------------

ויקישיתוף מדיה וקבצים בנושא **מוטי שוורץ** בוויקישיתוף
* מוטי שוורץ, ברשת החברתית LinkedIn

הערות שוליים
------------

1. 1 2  נתן ליפסון, מוטי שוורץ, מנכ"ל Ynet, עוזב; יחליף אותו מנכ"ל "ידיעות תקשורת", יעקב נצר, באתר TheMarker‏, 11 בינואר 2001
2. ↑  אפי לנדאו, ‏מענה קולי, באתר גלובס, 21 בפברואר 2002
3. ↑  רוני שפי, מוטי שוורץ מונה לסמנכ"ל תוכן של בית התפוצות, באתר News1 מחלקה ראשונה, 9 במרץ 2010
4. ↑  דף הלינקדין של מוטי שוורץ, באתר Linkedin
5. ↑  מיה סלע, מוטי שוורץ מונה למנכ"ל משכנות שאננים בירושלים, באתר הארץ, 5 במרץ 2013
**STS-51-A**, היא המשימה ה-14 בתוכנית מעבורות החלל של נאס"א, והמשימה השנייה של מעבורת החלל דיסקברי. המשימה היא השלישית שנחתה הישר במרכז החלל קנדי, פלורידה.

צוות
----

* **מפקד המשימה:** פרדריק הוק
* **טייס:** דייוויד ווקר
* **מומחה למשימה:** אנה לי פישר
* **מומחה למשימה:** דייל גרדנר (Dale Gardner)
* **מומחה למשימה:** ג'וזף אלן

המשימה
------

פחות מחודש עבר מאז נחתה הצ'לנג'ר במשימה הקודמת, STS-41-G, וכבר ניצבה הדיסקברי על כן השיגור מוכנה למשימתה השנייה בתוכנית המעבורות. המשימה ה-14 בתוכנית מעבורות החלל של נאס"א, יצאה לדרכה ב-8 בנובמבר 1984 בשעה 7:15 בבוקר לפי שעון מזרח ארצות הברית. ניסיון שיגור יום לפני, לא צלח בגלל רוחות חזקות באטמוספירה העליונה.

על סיפון הדיסקברי שהו חמישה אנשי צוות. לשלושה מתוכם זו הייתה הטיסה השנייה בתוכנית המעבורות (הוק טס לראשונה במשימת STS-7, גרדנר במשימת STS-8 ואלן במשימת STS-5).

מטרתה של משימה זו הייתה לפרוס שני לווייני תקשורת ולהכניסם למסלול סביב כדור הארץ, ולהחזיר שני לוויינים אחרים. לווייני B-2 ו-6 שנפרסו במשימת STS-41-B, הוצבו במסלולים לא נכונים בגלל תקלה במנועי הלוויינים ובמשימה זו תוקנה הבעיה. שני הלוויינים בתא מטען המעבורת נפרסו בהצלחה והוכנסו למסלול נכון. Canadian Anik D2, נפרס ביום השני למשימה ו-"IV-l" הידוע גם בשם "Leasat l" נפרס ביום שלישי.

לאחר פריסתם של שני לווייני התקשורת החלה לתמרן המעבורת לקראת Palapa B2, הלוויין האינדונזי שהוצב במסלול נמוך יותר בשל תקלה במנועי הלוויין. לאחר שעתיים של הליכת חלל הצליחו מומחי המשימה אלן וגרדנר לתפוס את הלוויין ולהכניסו למסלול הנדרש. הלוויין השני Westar 6 הוכנס למסלול הדרוש יום לאחר מכן.

בנוסף עסקה המשימה בניסויי Diffused Mixing of Organic Solutions.

משימתה השנייה של הדיסקברי הסתיימה ב-16 בנובמבר 1984 בשעה 7 בבוקר. הנחיתה התבצעה במסלול המראה 15 במרכז החלל קנדי לאחר 7 ימים, 23 שעות ו-45 דקות.

ראו גם
------

* משימות מעבורות החלל

קישורים חיצוניים
----------------

ויקישיתוף מדיה וקבצים בנושא **STS-51-A** בוויקישיתוף
* סיכום המשימה באתר נאס"א

| משימות מעבורת החלל דיסקברי |
| --- |
| משימות | STS-41-D • STS-51-A • STS-51-C •STS-51-D • STS-51-G • STS-51-I • STS-26 • STS-29 • STS-33 • STS-31 • STS-41 • STS-39 • STS-48 • STS-42 • STS-53 • STS-56 • STS-51 • STS-60 • STS-64 • STS-63 • STS-70 • STS-82 • STS-85 • STS-91 • STS-95 • STS-96 • STS-103 • STS-92 • STS-102 • STS-105 • STS-114 • STS-121 • STS-116 • STS-120 • STS-124 • STS-119 • STS-128 • STS-131 • STS-133 |  |
אין לבלבל עם אין לבלבל ערך זה עם הערך "מכנסיים קצרים".
  
שגיאות פרמטריות בתבנית:מקורות   
פרמטרי חובה [ נושא ] חסרים 


אישה לבושה במכנסונים
**מכנסונים** (באנגלית: **Hotpants**) הם גרסה קצרה יותר של מכנסיים קצרים הנלבשים על ידי נשים ובמידה פחותה יותר גם על ידי גברים. אין הגדרה ברורה המבדילה בין מכנסיים קצרים למכנסונים, והגדרה זו השתנתה לאורך השנים, אך לרוב משתמשים במונח מכנסונים לתיאור מכנסיים קצרים במיוחד, צמודים ושאורכם אינו ארוך בהרבה מקו הישבן, ולפעמים אפילו קצר ממנו. שמם נוצר מהלחם של המילה מכנסיים וקטנים.

מכנסונים נלבשו עוד מ-1930, אך היו מוגבלים לאירועי ספורט, חוף הים או מכנסי נוחות ביתיים.

בשנות ה-60 ניסו בתי אופנה רבים למצוא תחליף לחצאיות המיני הפופולריות לתקופה בעזרת משחקים עם הפרופורציות והאורך של פרטי לבוש נשי.

ב-1970 פרסם בית אופנה צרפתי WWD מכנסונים כפריט יוקרה, עשויים מסטן וקטיפה. בתי אופנה רבים אחרים אימצו את הרעיון והחלו לשווק מכנסונים זולים בכל הגזרות והבדים שהפכו במהרה לפריט אופנה פופולרי. הם החלו להופיע כמדים של מעודדות, בגדי יציאה למועדוני ריקודים ובגדי הופעה בעולם הבידור.

אחד הטיעונים לפופולריות הגואה של המכנסונים היה רצון הנשים להביע את חירותן בעקבות ההצלחות של התנועה לשחרור האשה. ההיסטוריונית ואלרי סטיל מסבירה בספרה שהמכנסונים הפכו מיד לפריט לבוש המזוהה עם מיניות, ומאמצע שנות ה-70 הפכו ללבוש של יצאניות. דוגמה לכך אפשר לראות בסרט נהג מונית בו ג'ודי פוסטר לובשת מכנסונים כשהיא מגלמת יצאנית. אימוץ המכנסונים בידי תעשיית המין פגעה בפופולריות שלהם והם נשארו פופולריים בעיקר בעולם הבידור.

משנות ה-2000 זמרות פופ רבות כגון בריטני ספירס וקיילי מינוג נהגו להופיע עם מכנסונים קצרים צמודים, ותרמו לעליה חדשה בפופולריות של המכנסונים שנמשכת על ימינו. כבגדי רחוב הם נפוצים בעיקר בקרב מתבגרות ונשים צעירות שאימצו אותם כפריט לבוש יום יומי.

סוגי מכנסונים
-------------

* מיילי סיירוס לובשת מכנסונים בהופעהמיילי סיירוס לובשת מכנסונים בהופעה
* מדי מעודדת של הדאלאס קאובויסמדי מעודדת של הדאלאס קאובויס
* מכנסוני ספורטמכנסוני ספורט

ראו גם
------

* מכנסיים קצרים

קישורים חיצוניים
----------------

ויקישיתוף מדיה וקבצים בנושא **מכנסונים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559017705171
* LCCN: sh99013795

 |
קבוצת הכדורגל **בית"ר עירוני קריית גת**, הוא מועדון כדורגל עירוני, בקריית גת. המועדון משחק כיום בליגה ב' מחוז דרום.

היסטוריה
--------

המועדון נוסד בשנת 1970 והצטרף לאגודת הספורט בית"ר. המועדון החל לשחק בליגה ד' מחוז גזר.

בעונת 1981/1982 עלתה הקבוצה לליגה ב'. ונשרה אחרי 3 עונות. בעונת 1986/1987 הקבוצה עלתה שנית לליגה ב'. ונשרה שוב, אחרי 2 עונות.

בשנים 1999/2000 הקבוצה התקדמה שתי ליגות בשנתיים והגיעה לליגה א'. לאורך השנים, המקום הגבוה ביותר אליו הגיע המועדון הוא המקום השישי בליגה א' (הליגה השלישית).

עד 2006 היו בקריית גת, שני מועדוני כדורגל: מכבי קריית גת וביתר קריית גת ששיחקה בליגה א'. לאחר עונה זו, המועדון התמזג עם מכבי ופורק.

### הקמה מחדש

בספטמבר 2016 הוקם המועדון מחדש בבעלות העירייה, והשתתף בעונת 2016/2017 בליגה ג' (מחוז דרום) הקבוצה סיימה במקום השני ונשארה בליגה ג'. כעבור שנה זכה המועדון בליגה ג' דרום, ועלה לליגה ב' דרום ב'.

תארים
-----

ליגה ג׳ דרום
אליפות: 2017/2018

קישורים חיצוניים
----------------

* בית"ר עירוני קריית גת, באתר ההתאחדות לכדורגל בישראל
* בית"ר עירוני קריית גת, ברשת החברתית פייסבוק
* נאמני ביתר קריית גת, באתר "גיידסטאר ישראל"

הערות שוליים
------------

1. ↑  בית"ר קריית גת עלתה לליגה ב'
**STS-28**, היא משימה בתוכנית המעבורות של נאס"א, הטיסה הראשונה של מעבורת החלל קולומביה מאז אסון צ'לנג'ר.

צוות
----

* **מפקד המשימה:** ברוסטר שו
* **טייס:** ריצ'רד ריצ'רדס
* **מומחה למשימה:** ג'יימס קרייג אדמסון
* **מומחה למשימה:** דוד ליסטמה (David C. Leestma)
* **מומחה למשימה:** מארק בראון (Mark N. Brown)

המשימה
------

STS-28 היא המשימה הרביעית שמוקדשת למשרד ההגנה האמריקאי, הטיסה ה-30 בתוכנית המעבורות של נאס"א, ו והטיסה הראשונה של מעבורת החלל קולומביה מאז אסון צ'לנג'ר.
רוב הפרטים של המשימה נוגעים לביטחונה של ארצות הברית ולכן מסווגים. אולם משימה זו כנראה הכניסה למסלול שני לוויינים שאחד מהם הוא דור שני ללוויין Satellite Data System. ככה"נ במסלול אליפטי בעל פריגיאה נמוכה ואפוגיאה גבוהה 1989-061B
על הלוויין השני אין הרבה מידע. נחשד שהוא לוויין ריגול, ייתכן Advanced KH-11 שמעביר תמונות בתקשורת דיגיטלית. לוויין זה הוכנס מסלול לווייני נמוך, ככל הנראה במסלול קוטבי כדי לאפשר ללוויין לצלם הכי הרבה מפני השטח של כדור הארץ.

מעבורת החלל קולומביה, שוגרה ממרכז החלל קנדי ב-8 באוגוסט 1989 בשעה 8:37, לפי שעון מזרח ארצות הברית.

במהלך הטיסה כיבו האסטרונאוטים את המדחף במערכת הבקרה התגובתית בגלל סימן של נזילה.

הנחיתה התקיימה בבסיס חיל האוויר, אדוארדס, קליפורניה, בשעה 6:37 בבוקר, לפי שעון מערב ארצות הברית, במסלול המראה 17, לאחר 5 ימים ושעה.

בדיקת הנתונים לאחר הטיסה גילתה שבעת הכניסה לאטמוספירה אריחי מגן החום התחממו בצורה חריגה מאוד.
דו"ח המשימה מצא כי היו לוחיות בולטים ברווחים של אריחי מגן החום בזמן ההמראה (בזמן הדבקת האריחים שמים את הלוחיות הללו לשם שמירת מרווח בין האריחים, אך את אלו אמורים להוציא לפני ההמראה). 
במשימת STS-114 "חזרה לחלל" (26 ביולי 2005) היה מקרה דומה אך לוח זה הוסר בהליכת החלל מגחון המעבורת.

המראת טיסת המעבורת STS-28, אוגוסט 1989

ראו גם
------

* משימות מעבורות החלל

קישורים חיצוניים
----------------

ויקישיתוף מדיה וקבצים בנושא **STS-28** בוויקישיתוף
* 

* אתר האינטרנט הרשמי של STS-28
* דף המשימה באתר נאס"א
* תיאור המשימה

הערות שוליים
------------

1. ↑  איי.פי, הפעם משימה סודית, חדשות, 9 באוגוסט 1989
2. ↑  אודות USA-40 ששוגר מהמעבורת, מזהה:  באתר NASA
3. ↑  אודות לווין USA-41
4. ↑  מעבוות החלל קולומביה נחתה בשלום על קרקעית של אגם יבש בקליפורניה, חדשות, 14 באוגוסט 1989

| משימות מעבורת החלל קולומביה |
| --- |
| משימות | STS-1 • STS-2 • STS-3 •STS-4 • STS-5 • STS-9 • STS-61-C • STS-28 • STS-32 • STS-35 • STS-40 • STS-50 • STS-52 • STS-55 • STS-58 • STS-62 • STS-65 • STS-73 • STS-75 • STS-78 • STS-80 • STS-83 • STS-94 • STS-87 • STS-90 • STS-93 • STS-109 • STS-107 |  |
| ראו גם | אסון מעבורת החלל קולומביה |
בסעיף 174 לחוק הביטוח הלאומי, **עבודה מועדפת** ו**עבודה נדרשת** היא עבודה של מסיימי שירות בצה"ל ושירות לאומי במקצועות המוגדרים בחוק, לאחר שעבד במשך שישה חודשים מלאים. על העובד להתחיל את עבודתו במהלך השנה הראשונה משחרורו, ולסיימה עד שנתיים מיום סיום שירות חובה. בעבודה מועדפת, זכאי העובד למענק חד-פעמי. אם עבד פחות משישה חודשים, הוא זכאי, בתנאים מסוימים, למענק חלקי. את המענק משלם המוסד לביטוח לאומי.

סכום המענק הוא 10,826 ש"ח. חיילים משוחררים שעבדו בחקלאות 4 חודשים בלבד, יקבלו מענק חלקי – 6,987 ש"ח.

תחומים המוגדרים כעבודה מועדפת
-----------------------------

* עבודה במפעלי תעשייה ובתי מלאכה
* עבודה בתחנת דלק רק מתדלקים. עובדי חנות נוחות אינם זכאים למענק (בשנת 2014 הודיע שר הרווחה, מאיר כהן, כי בכוונתו לבטל תחום זה)
* עבודה בבית מלון: מלצרות; קצין ביטחון; חדרנות; עבודה בלתי מקצועית, לרבות שטיפת כלים ועבודת ניקיון ולמעט עבודה פקידותית
* עבודה באתר בנייה, למעט עבודה פקידותית
* עבודה באתרי גידול חקלאיים ובבתי אריזה: עבודה בלתי מקצועית, לרבות עבודת ניקיון ולמעט עבודה פקידותית
* טיפול באדם עם מוגבלות

תוכניות עבודה מועדפת והעשרה
---------------------------

בשנים האחרונות החלו להתפתח תוכניות עבודה מועדפת המשלבות לימודים וחיי חברה בקיבוצים ומושבים בארץ. תוכניות אלה מציעות שילוב של עבודה מועדפת לפי רוב בענפי החקלאות של ההתיישבות העובדת עם חיי חברה צעירים והעשרה בנושאי יהדות ציונות וחברה ישראלית. התוכנית הראשונה שקמה הייתה "בית מדרש בדרך" ב-2010 בקיבוץ יהל, לאחריה "עבודה עברית" ב-2011 במושב עידן ו"נטעים" ברמת הגולן, ו"חקלאות בעמק" בעמק בית שאן ב-2012, כיום משתתפים בתוכניות מסוג זה מאות צעירים בשנה בכל רחבי הפריפריה של מדינת ישראל.

קישורים חיצוניים
----------------

* מענק לחייל משוחרר בעבודה נדרשת, באתר המוסד לביטוח לאומי
* מענק לחייל משוחרר העובד בעבודה נדרשת, באתר הקרן והיחידה להכוונת חיילים משוחררים
* אבי אליהו, ‏עובדים, לומדים, משתחררים: תכניות מיוחדות לעבודה מועדפת, באתר ‏מאקו‏, 17 בפברואר 2014

הערות שוליים
------------

1. ↑  אתר למנויים בלבד ירדן גזית, עבודה מועדפת, חיילים מקופחים, באתר TheMarker‏, 3 בפברואר 2014